# **Retorisk analyse steg for steg – undervisningsopplegg**

**Reklametekst/annonse – «Jenteloven» (s. 407)**

## **Innledning: Hva slags reklame er dette?**

Hvem er sender av annonsen? Hva ønsker annonsen å si oss? Hvem tror du er målgruppe?

## **1: Finn virkemidlene som er brukt i annonsen. NB! ikke lov å bruke retoriske begreper**

1. Hva er blikkfang i annonsen (hva er det vi ser først)? Beskriv blikkfanget og oppbygningen av annonsen. Hvorfor tror du de har valgt akkurat dette blikkfanget?
2. Tittelen «Jenteloven» likner på «Janteloven» (jf. *Signatur* s. 328). Dette kaller vi et ordspill eller en *allusjon*. Hvilken virkning får det?
3. I teksten under bildet kan vi lese om Destiny fra Zimbawe. Hva forteller teksten oss? Finner du negativt eller positivt ladde ord, gjentakelser eller ander virkemidler som påvirker tekstens innhold? Hvorfor tror du PLAN velger å fortelle oss historien om Destiny?
4. Hva vil du si er annonsens budskap? Finner du dette direkte uttrykt noen steder?
5. Nederst finner du logoer og nettadresser. Hva slags logoer og adresser er det? Hvorfor tror du de er tatt med?

Her er begreper du kan bruke:

positivt og negativt ladde ord assosiasjoner fortelje/bruke en historie

fakta blikkfang oppfordring forgrunn/bakgrunn

ordspill/allusjon farger målgruppe påvirke

gjentakelse oppbygning kameravinkel budskap

## **2: Bestem hvilke retoriske appellformer som dominerer annonsen.**

Nå kan du bruke retoriske begreper.

1. Å spille på følelser kalles i retorikken for *patos.* Er det noen av virkemidlene du fant i «Jenteloven» som du vil si appellerer til følelsene? Hvilke?
2. *Logos* har med fornuft å gjøre. Man bruker fakta, viser til undersøkelser og eksempler. Finner du noen logosargumenter i denne reklameannonsen?
3. *Etos* har å gjøre med den tilliten vi har til avsenderen. Har du tillit til at Plan-reklamen slik at du tror på budskapet? Hvorfor/hvorfor ikke? Hva er etter din mening med på å underbygge etos i denne reklamen?

Formuleringer du kan bruke:

*Det bedende blikket til jenta gir annonsen en klar patosappell …*

*Gjennom å spille på samvittighet og medfølelse skapes en sterk patos …*

*Historien om Destiny er logosargumentasjon, siden det er konkrete fakta ...*

*Plan-Norge underbygger sitt etos ved å vise til ulike nettsteder…*

**Verbaltekst/artikkel – «Et menneskesyn som dreper» (s. 381)**

## **Innledning: Hva slags tekst er dette?**

Hvem er forfatter av teksten, og hva slags sjanger vil du karakterisere den som? (Artikkelen ble først publisert i Dagbladet 23.1.2002.) Hva er hovedbudskapet til Rehman?

## **1: Finn virkemidlene som er brukt i teksten. NB! ikke lov å bruke retoriske begreper**

1. Rehman kommer med en klar appell – en oppfordring – i artikkelen. Hvor finner du den, og hva går den ut på?
2. Rehman stiller flere spørsmål i artikkelen som hun svarer på selv, såkalte retoriske spørsmål. Finn eksempler på dette. Hvilken virkning får det?
3. Rehman bruker en god del logiske resonnementer som argumentasjon for synet sitt. De er utformet som en påstand om at noe vil følge som en logisk konsekvens av noe annet. Finn eksempler på dette i teksten.
4. Påstandene blir ofte presentert som allenngyldige sannheter, uten begrunnelse (viser til felles verdier), eller overdrivelser. Kan du finne eksempler på det?
5. Forfatteren bruker flere verdiladde ord for å påvirke leseren. Finn eksempler. Hva slags valør har de, og hvorfor tror du hun bruker disse ordene?
6. Et annet virkemiddel er å bruke et inkluderende ‘vi’: ‘Vi som bor i Norge’, ‘Vi bileiere’ (vise til flertallet). På hvilken måte gjør Rehman dette?

Her er begreper du kan bruke:

positivt og negativt ladde ord retorisk spørsmål felles verdier

fakta fellesskapsargument: vi logiske resonnementer

debattinnlegg/kommentar påstander påvirke

overdrivelser appell argumentasjon

## **2: Bestem hvilke retoriske appellformer som dominerer teksten.**

Nå kan du bruke de retoriske begrepene.

1. Å spille på følelser kalles i retorikken for *patos*. Hva slags argumentasjonsmåter mener du appellerer til patos i artikkelen?
2. Logos har med fornuft å gjøre. Man bruker fakta, logisk argumentasjon og viser til eksempler og undersøkelser. Finner du noen logosargumenter i denne teksten?
3. Tillit til avsender og bodskap kaller vi *etos*. Har du tillit til Shabana Rehman og budskapet i artikkelen? Hvorfor/hvorfor ikke? Hva er etter din mening med på å underbygge forfatterens etos?
4. *Kairos* er det retoriske begrepet for å si rett ord til rett tid. Av og til blir en tekst skrevet i klar forbindelse med en bestemt situasjon. Hva er *kairos* i forbindelse med teksten «Et menneskesyn som dreper»?

Formuleringer du kan bruke:

*Åpningen av artikkelen er et eksempel på virkemidler som skaper patos i teksten …*

*Flere negativt ladde ord bidrar til patosappellen …*

*Bruk av logiske resonnementer er logosargumentasjon. For eksempel…*

*Shabana Rehman har etos ved å være en etablert kommentator. Hun har også selv bakgrunn fra et muslimsk innvandrermiljø, og hun viser kjenneskap til dette miljøet ved å …*

*…<flere eks?>*